《和陈绳皋前辈忆塞垣元韵 其三》
清代·曹学闵

不寒不暖好秋光，重理斋头旧锦囊。园径未荒离下菊，伊人宛在水中央。

好携樽酒邀明月，拟杖青筇踏晓霜。应忆滦阳风景好，堤边遥认柳丝长。

作者简介：（1719—1787）清山西汾阳人，字孝如，号慕堂。乾隆十九年进士，授检讨，官至内阁侍读学士。学行诚笃，性情冲淡，颇为一时贤士大夫所重。有《紫云山房诗文稿》。